“หุ้นปิดลบเล็กน้อย 0.84 จุด”
ดัชนีหุ้นวันที่ 7 ก.ค.ปิดที่ 814.68 จุด ลดลง 0.84 จุด หรือ 0.10 % แตะระดับสุงสุดที่ 818.33 จุด และระดับต่ำสุดที่&nbsp; 813.02 จุด มูลค่าการซื้อขายหนาแน่น 31,565 ล้านบาท
7 ก.ค. 2553

ดัชนีหุ้นวันที่ 7 ก.ค.ปิดที่ 814.68 จุด ลดลง 0.84 จุด หรือ 0.10 % แตะระดับสุงสุดที่ 818.33 จุด และระดับต่ำสุดที่  813.02 จุด มูลค่าการซื้อขายหนาแน่น 31,565 ล้านบาท
น.ส.อาภาภรณ์ แสวงพรรค รองผู้อำนวยการ ฝ่ายวิเคราะห์หลักทรัพย์ บล.ดีบีเอส วิคเคอร์ส (ประเทศไทย) เปิดเผยว่า วันนี้ตลาดหุ้นไทยแม้จะมีการเคลื่อนไหวในกรอบแคบ แต่ถือว่ามีความแข็งแกร่งกว่าตลาดหุ้นภูมิภาคเดียวกันเพราะดัชนีปรับลงเล็กน้อย  เนื่องจากดัชนีหุ้นไทยได้การพยุงด้วยหุ้นขนาดกลาง-เล็กที่คาดว่าผลประกอบการไตรมาส 2 จะออกมาดี และหุ้นที่คาดผลประกอบการผิดคาดหรือมีเทิร์นอะราวด์สูง
สำหรับแนวโน้มดัชนีหุ้นวันพรุ่งนี้ (8 ก.ค.) มีการคดาการณ์ที่ยาก เพราะต้องคำนึงถึงปัจจัยนอกประเทศเป็นสำคัญ โดยเฉพาะการประกาศตัวเลขเศรษฐกิจที่สำคัญทั้งสหรัฐ ยุโรป และจีน ที่มีการทยอยประกาศออกมาต่อเนื่อง เพราะตอนนี้จะคำนึงถึงดัชนีดาวน์โจนส์และราคาน้ำมันดิบล่วงหน้าไม่ได้เสมอไป 
ประเมินกรอบแนวต้านเดิมที่ 815-820 จุด และแนวรับแรกที่ 810 จุด และแนวรับถัดมาที่ 800 จุดหลักทรัพย์ที่มีการมูลค่าการซื้อสูงสุด 5 อันดับคือ TMB   มูลค่าการซื้อขาย 5,004 ล้านบาท ปิดที่ 1.66 บาท เพิ่มขึ้น 0.10 บาท (+6.41%) BTS     มูลค่าการซื้อขาย 1,581 ล้านบาท ปิดที่ 0.89 บาท เพิ่มขึ้น 0.04 บาท (+4.71%)BANPU  มูลค่าการซื้อขาย 1,032 ล้านบาท ปิดที่ 632.00 บาท เพิ่มขึ้น 2.00 บาท (+0.32%)BJC  มูลค่าการซื้อขาย 902 ล้านบาท ปิดที่ 14.70 บาท เพิ่มขึ้น 1.20 บาท (+8.89%)CPF  มูลค่าการซื้อขาย 861 ล้านบาท ปิดที่ 21.50 บาท ราคาไม่เปลี่ยนแปลง